Prescriptia extinctiva in contractele FIDIC - Marian Nicolae
In materia contractelor FIDIC, problema prescriptibilitatii actiunilor Antreprenorului si/sau Beneficiarului intemeiate pe prevederile contractuale si/sau legale este controversata, indiferent daca este vorba de data de la care incepe sa curga prescriptia dreptului la actiune al Antreprenorului si/sau Beneficiarului pentru sumele sau despagubirile reclamate, de existenta vreunei cauze speciale de suspendare ori de intrerupere a cursului prescriptiei dreptului la actiune. In principio, tinand seama de filosofia si logica acestor contracte (pay now, argue later, claim now, dispute/arbitrate later), daca legea romana este lex præscriptionis, prescriptia extinctiva este absolut straina de procedurile prearbitrale FIDIC - determinarea Inginerului si procedura CAD - , iar in masura in care s-ar aprecia ca prescriptia extinctiva ar fi totusi incidenta si in aceste cazuri, nu poate fi ignorat faptul ca, in lipsa procedurii notificarii Inginerului, nu exista disputa si, in lipsa unei dispute, prescriptia nu incepe sa curga, iar daca a inceput sa curga, este intrerupta (si nu suspendata) la data sesizarii CAD (CEAD).